Níu ára drengur villtist nærri hellinum Víðgelmi í Hallmundarhrauni á laugardaginn . Hann hafði þar orðið viðskila við samferðafólk sitt , sem ætlaði að fara í hellaskoðun . Ferðamaður fann piltinn heilan á húfi en hræddan og rammvilltan um 1,5 kílómetra frá hellinum og um þremur klukkustundum eftir að hann týndist . Óttast var um tíma að pilturinn hefði villst inni í hellinum Víðgelmi , sem er einn lengsti hellir landsins og var því búið að stefna miklu björgunarliði á staðinn þegar pilturinn fannst . Meðal annars var leitað að piltinum úr flugvél sem fór í loftið frá Húsafelli .